題陰山七騎圖
作者：李石
朝代：宋

paragraphs: 回巖客子賣墨人，諸孫賣筆筆有神。
墨翁已入蓬萊殿，筆孫有愧中書君。
邇來小孫兼好畫，兩幅溪藤七匹馬。
虎狼避路狐兔藏，朔風吹沙霜滿野。
邛崍關頭大渡河，使君五馬千丈坡。
獵將一圍看蠻走，醉敲銅鼓蠻踏歌。
急收此畫人莫識，矍鑠之翁誇筆墨。
不如再泛洞庭船，袖中一劍隨飛仙。